Document ID: 32001L0030

Direktiva Komisije 2001/30/ES
z dne 2. maja 2001
o spremembi Direktive 96/77/ES o posebnih merilih čistosti aditivov za živila, razen barvil in sladil
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi [1], kakor je bila spremenjena z Direktivo 94/34/ES Evropskega parlamenta in Sveta [2], in zlasti člena 3(3)(a) Direktive,
po posvetu z Znanstvenim odborom za prehrano,
ob upoštevanju naslednjega:
(1) Določiti je treba merila čistosti vseh aditivov za živila, razen barvil in sladil, navedenih v Direktivi 95/2/ES Evropskega parlamenta in Sveta z dne 20. februarja 1995 o aditivih za živila, razen barvil in sladil [3], kakor je bila nazadnje spremenjena z Direktivo 2001/5/ES [4].
(2) Direktiva Komisije 96/77/ES z dne 2. decembra 1996 o posebnih merilih čistosti aditivov za živila, razen barvil in sladil [5], kakor je bila nazadnje spremenjena z Direktivo 2000/63/ES [6], določa merila čistosti več aditivov za živila. To direktivo je treba sedaj dopolniti z merili čistosti drugih aditivov za živila, navedenih v Direktivi 95/2/ES.
(3) Treba je upoštevati specifikacije in analitske tehnike za aditive, navedene v Codex Alimentarius, ki jih je pripravil Skupni strokovni odbor FAO/WHO za aditive za živila (JECFA).
(4) Ukrepi, predvideni s to direktivo, so v skladu z mnenjem Stalnega odbora za živila -
SPREJELA NASLEDNJO DIREKTIVO:
Člen 1
Direktiva 96/77/ES se spremeni takole:
Priloga se dopolni z besedilom Priloge k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. junija 2002. O tem takoj obvestijo Komisijo.
2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
3. Proizvodi, dani na trg ali označeni pred 1. junijem 2002, ki ne ustrezajo tej direktivi, so lahko na trgu do prodaje zalog.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 2. maja 2001

Labels: 3
17